A la ciutat de la Roca quan són les dinou hores i quinze minuts del dia vint-i-sis d’octubre de dos mil vint, per tal de tenir lloc l’assemblea general ordinària, ens reunim en format virtual, donada la situació d’alarma per la Covid-19.

Les persones assistents la senyora Gemma Gallardo, com a presidenta, i les següents membres de la junta: Yolanda Gutiérrez, Neus Cortès, Núria Collet, Montse Roca i Gemma Gallardo.

Assistents: Han assistit a l’assemblea 18 famílies, totes pertanyents a alumnat d’ESO.

ORDRE DEL DIA

1. Benvinguda
2. Situació econòmica
3. Aportacions institut
4. Projectes nous (subvenció Ajuntament)
5. Altres temes
6. Precs i preguntes

Desenvolupament assemblea:

1. Per part de la presidenta es dona la benvinguda als assistents, s’agraeix la seva assistència tot i ser en un format especial. També es comenta la situació actual a l’institut, on hi ha una classe de 3er de la ESO confinada.

Es procedeix a l’inici de l’assemblea.

1. Situació econòmica

A data d’avui hi ha un saldo de 13.613,36 Euros al compte de l’AMPA.

La Yolanda posa de manifest que aquest saldo esdevé de les quotes que les famílies aporten, tot i que no totes les famílies fan aquesta aportació. Aquesta quota no es puja des de fa molts anys (20€).

També ens explica que aquest any no s’ha demanat la subvenció a l’Ajuntament donat que hi ha molts diners per gastar. S’ha parlat amb direcció i se’ls ha fet demanda de projectes i propostes d’inversió a l’institut per poder gastar aquests diners.

1. Per fer les aportacions, l’AMPA disposa venen derivats de les subvencions sol·licitades a l’Ajuntament i les quotes de les famílies.

Aquest darrer curs aquests diners han servit per poder col·laborar en les festes de Nadal i les graduacions (regals, refrigeris, ordinador portàtil).

1. Projecte nous

Projecte de reciclatge - La Gemma, explica en que consisteix aquest projecte:

El projecte es va executar en dues fases:

* Una primera, en col·laboració amb l’institut, que es va adreçar a l’alumnat treballant la conscienciació per reduir l’impacte mediambiental i el respecte per la natura.

Es van entregar 125 boc’n’roll per l’alumnat de 1er d’ESO perquè poguessin dur el seu entrepà diari i reduir així, la generació de residus.

També es va fer difusió a la resta de les famílies dels diferents cursos que podien adquirir aquests boc’n’roll contactant amb l’Ampa.

* La segona fase va consistir en l’adquisició de 4 contenidors de paper de 100 l, 2 contenidors d’escombraries de 60 l i 25 contenidors de paper de 39 l. Aquests contenidors eren per col·locar a les diferents aules, seguint indicacions de la direcció del centre.

A l’institut es varen canviar les màquines de vending substituint-les per màquines amb productes més saludables i amb embalatges no plàstics.

* Queden pendents xerrades de sensibilització, que no es varen poder dur a terme per la situació d’alarma que es va decretar al mes de març

Projecte de cohesió - La Núria, explica en que consisteix aquest projecte

* Festa de nadal (xocolatada):

Com a Ampa, cada any s’ofereix esmorzar nadalenc a tot l’alumnat, professorat i personal no docent del centre per fomentar la convivència escolar.

* Festes de graduació de la ESO i de Batxillerat:

Degut a la situació excepcional ocasionada per la covid-19, no es van poder celebrar cap de les dues festes de graduació per evitar el contacte social.

L’equip de l’AMPA va poder comprar els regal de record per cadascun dels/les alumnes, així com els premis d’excel·lència i d’esforç que ens va indicar la direcció del centre. Aquests detalls els van entregar a l’institut, el professorat, el dia de la recollida de notes.

* Cicle de xerrades:

Ja tenim prevista la primera xerrada, en format virtual pel mes de novembre i el tema serà d’orientació acadèmica: I desprès de la ESO, què?

* Altres aportacions (Covid-19):

Durant el confinament des de l’institut ens van comentar que algunes famílies no tenien els equips en condicions per poder treballar des de casa. L’AMPA va fer aportació d’un ordinador i un cable de connexió, que ells van deixar en préstec a les famílies.

1. Altres temes

* Es posa de manifest per part de la Junta, que l’any vinent les cinc famílies que la formen, segurament ja no estaran i per això fan falta famílies que prenguin el relleu.
* Hi ha dues famílies que han fet arribat via correu electrònic, la seva voluntat de poder incorporar-se a la junta.

1. Precs i preguntes

* Delegats – Una de les mares que assisteix a l’assemblea que pregunta si tenim constància que l’institut tingui consell de delegats, sobretot s’han trobat a faltar durant el confinament. La junta comenta que per les festes de graduació si que es reuneix amb els delegats i que al Consell Escolar també hi assisteix un alumne. De totes formes no podem donar una resposta més aclaridora i ho preguntarem a la direcció del centre.
* Quotes – Pel que fa a les quotes, una de les persones assistents pregunta si les quotes podrien ser obligatòries, donat que la quantitat no és molt elevada i es beneficien tots i totes les alumnes de les activitats que es realitzen. La junta apunta que no és pot obligar a les famílies a pagar, però ho comentarem al Consell Escolar per si hi és pogués fer.
* En relació al confinament hi ha diverses preguntes sobre els deures per l’alumnat que està confinat. Alguna de les persones assistents comenta que aquest tema està contemplat en el pla de contingència del qual el centre va informar a principi de curs.

No havent més assumptes per tractar s’aixeca la sessió quan són les vint hores i deu minuts.

S’agraeix l’assistència a totes les persones que hagin assistit a l’assemblea.

La Roca del Vallès, 26 d’octubre de 2020

